Kommissionens beslutning

af 11. januar 2002

om ændring af beslutning 96/606/EF om særlige betingelser for import af fiskerivarer og akvakulturprodukter med oprindelse i Uruguay

(meddelt under nummer K(2001) 4983)

(EØS-relevant tekst)

(2002/20/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og

ud fra følgende betragtninger:

(1) Ifølge Kommissionens beslutning 96/606/EF af 11. oktober 1996 om særlige betingelser for import af fiskerivarer og akvakulturprodukter med oprindelse i Uruguay(3) er "Ministerio de Ganaderia, Agricultura y Pesca - Instituto Nacional de Pesca (INAPE)" den myndighed i Uruguay, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem.

(2) Efter en omstrukturering af Uruguays administration er det nu "Dirección Nacional de Recursos Acuaticos (DINARA) del Ministerio de Ganaderia, Agricultura y Pesca", som er ansvarlig for udstedelse af sundhedscertifikater for fiskerivarer. Denne nye myndighed er i stand til effektivt at kontrollere, om de gældende love overholdes.

(3) Da Uruguay ønsker at eksportere frosne eller forarbejdede toskallede bløddyr, pighuder, sækdyr og havsnegle til EF, og de ansvarlige myndigheder i landet har givet garanti for, at disse produkter vil blive enten steriliseret eller varmebehandlet i overensstemmelse med kravene i Kommissionens beslutning 93/25/EØF af 11. december 1992 om godkendelse af nogle behandlinger til at hæmme udviklingen af patogene mikroorganismer i toskallede bløddyr og havsnegle(4), ændret ved beslutning 97/275/EF(5), har Kommissionen desuden vedtaget beslutning 2002/19/EF af 11. januar 2002 om særlige betingelser for import af toskallede bløddyr, pighuder, sækdyr og havsnegle med oprindelse i Uruguay(6).

(4) Ordlyden af beslutning 96/606/EF bør tilpasses til ordlyden af de senest vedtagne kommissionsbeslutninger om særlige betingelser for import af fiskerivarer og akvakulturprodukter med oprindelse i visse tredjelande.

(5) Beslutning 96/606/EF bør ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 96/606/EF foretages følgende ændringer:

1) Artikel 1 affattes således: "Artikel 1

'Direccion Nacional de Recursos Acuaticos (DINARA) del Ministerio de Ganaderia, Agricultura y Pesca' er den myndighed i Uruguay, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem."

2) Artikel 2, nr. 3, affattes således: "3) Undtagen hvis det drejer sig om frosne fiskerivarer i løs vægt, der er beregnet til forarbejdning til konserves, skal alle pakninger med uudslettelig skrift være forsynet med ordet 'URUGUAY' og autorisations-/registreringsnummeret på den virksomhed, det fabriksskib, det kølelager eller det fryseskib, som varerne/produkterne stammer fra."

3) Artikel 3, stk. 2, affattes således: "2. Certifikatet skal indeholde DINARA-repræsentantens navn, stilling og underskrift samt DINARA's officielle stempel, der skal have en farve, der afviger fra farven på de øvrige angivelser."

4) Bilag A affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. januar 2002.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 269 af 22.10.1996, s. 18.

(4) EFT L 16 af 25.1.1993, s. 22.

(5) EFT L 46 af 19.2.1991, s. 1.

(6) Se side 73 i denne Tidende.

BILAG

"BILAG A

>PIC FILE= "L_2002010DA.007703.TIF">

>PIC FILE= "L_2002010DA.007801.TIF">"